तीसरे दिन ऑस्ट्रेलिया को 221 रन की बढ़त, स्कोर 130/2; ख्वाजा की फिफ्टी
England vs Australia 2nd Test DAY 3 Update द एशेज सीरीज के दूसरे टेस्ट में ऑस्ट्रेलियाई टीम अपनी पकड़ मजबूत करती जा रही है। टीम ने मुकाबले की पहली पारी में 91 रनों की बढ़त हासिल की है। खबर लिखे जाने तक टीम की कुल बढ़त 103 रन हो चुकी है।
द एशेज सीरीज के दूसरे टेस्ट में ऑस्ट्रेलियाई टीम अपनी पकड़ मजबूत करती जा रही है। लंदन के लॉर्ड्स स्टेडियम में इंग्लैंड की टीम पहली पारी में 325 रन पर ही ऑलआउट हो गई। ऑस्ट्रेलिया को पहली पारी में 91 रन की बढ़त मिली, टीम ने तीसरे दिन का खेल खत्म होने तक 2 विकेट पर 130 रन बना लिए। इस तरह उनकी कुल बढ़त 221 रन की हो चुकी है।
दूसरी पारी में ऑस्ट्रेलिया से उस्मान ख्वाजा ने फिफ्टी लगाई। वह 58 रन बनाकर स्टीव स्मिथ (6 रन) के साथ नॉटआउट लौटे। जबकि ओपनर डेविड वार्नर 25 और मार्नस लाबुशेन 30 रन बनाकर आउट हुए। तीसरे दिन का खेल भारतीय समयानुसार दोपहर 3 बजे से शुरू होगा।
पढ़िए तीसरे दिन की मैच रिपोर्ट...
तीसरे दिन 47 रन बना सके मेजबान 
मुकाबले के तीसरे दिन इंग्लैंड ने अपनी पहली पारी को 278/4 से आगे बढ़ाया। हैरी ब्रुक (50 रन) अपने पिछले स्कोर में 5 रन ही जोड़े सके। उन्हें मिचेल स्टार्क ने पैट कमिंस के हाथों कैच कराया। वहीं कप्तान बेन स्टोक्स तीसरे दिन कोई रन नहीं बना सके और 17 रन के स्कोर पर ही पवेलियन लौट गए।
लोअर ऑर्डर में जॉनी बेयरस्टो ने 16, स्टुअर्ड ब्रॉड ने 12, ओली रॉबिन्सन ने 9 ओर जोश टंग ने एक रन बनाया। जेम्स एंडरसन खाता खोले बगैर नॉटआउट रहे। टीम 325 रन पर ऑलआउट हो गई और ऑस्ट्रेलिया को पहली पारी में 91 रन की लीड मिली।
कंगारुओं की ओर से मिचेल स्टार्ट ने तीन विकेट चटकाए, जबकि जोश हैजलवुड और ट्रेविड हेड को दो-दो विकेट मिले। पैट कमिंस, नाथन लायन और कैमरून ग्रीन को एक-एक विकेट मिले।
दूसरे दिन शतक चूके थे डकेट 
पहली पारी में ऑस्ट्रेलिया के 416 रनों के जवाब में इंग्लैंड की ओर से बेन डकेट और हैरी ब्रुक ने अर्धशतकीय पारियों खेलीं। डकेट ने 98 और ब्रुक ने 50 रन बनाए। ओपनर जैक क्रॉले ने 48 और ओली पॉप ने 42 रन का योगदान दिया।
ख्वाजा की 23वीं फिफ्टी 
तीसरे दिन ऑस्ट्रेलिया ने अपनी दूसरी पारी शुरू कर दी। ओपनर उस्मान ख्वाजा ने ऑस्ट्रेलियाई टीम को अच्छी शुरुआत दिलाई। उन्होंने करियर की 23वीं फिफ्टी लगाई। ख्वाजा ने वार्नर के साथ 63 और मार्नस लाबुशेन ने 60 रन की पार्टनरशिप की।​​​
वार्नर 25 और लाबुशेन 30 रन बनाकर आउट हुए। ख्वाजा 58 और स्टीव स्मिथ 6 रन बनाकर तीसरे दिन नॉटआउट रहे, दोनों चौथे दिन ऑस्ट्रेलियाई पारी को आगे बढ़ाएंगे।
दूसरे दिन का खेल...
द एशेज...इंग्लैंड का स्कोर 278/4: डकेट 98 पर आउट; ऑस्ट्रेलिया ने बनाए 416 रन 
द एशेज सीरीज का दूसर टेस्ट लंदन के लॉर्ड्स मैदान पर खेला जा रहा है। गुरुवार को मुकाबले के दूसरे दिन ऑस्ट्रेलियाई टीम पहली पारी में 416 रन पर ऑल आउट हो गई। दिन का खेल समाप्त होने तक इंग्लैंड ने चार विकेट 278 रन बना लिए। हैरी ब्रुक 45 और कप्तान बेन स्टोक्स 17 रन पर नाबाद रहे। पढ़ें पूरी रिपोर्ट
पहले दिन का खेल...
ऑस्ट्रेलिया का स्कोर 339/5; वार्नर, स्मिथ और हेड की हाफ सेंचुरी
द एशेज सीरीज में बुधवार को दूसरे टेस्ट के पहले दिन ऑस्ट्रेलिया ने 5 विकेट पर 339 रन बनाए। स्टंप्स के बाद स्टीव स्मिथ 85 रन और विकेट कीपर एलेक्स कैरी 11 रन बनाकर नॉटआउट लौटे। इंग्लैंड ने टॉस जीतकर गेंदबाजी चुनी, लेकिन ऑस्ट्रेलियाई बैटर्स ने पहले दिन का फायदा उठाया। स्मिथ के अलावा ओपनर डेविड वार्नर ने 66 और ट्रेविस हेड ने 77 रन बनाए। पढ़ें पूरी रिपोर्ट